Albert Finney

Albert Finney jr. (født 9. mai 1936 i Pendleton i Salford i Lancashire, død 8. februar 2019 i London) var en britisk skuespiller.

Han var blant mye annet kjent for rollene som Oliver «Daddy» Warbucks i filmversjonen av musikalen Annie, og som Hercule Poirot i filmen Mord på Orientekspressen (1974).

Han ble nominert til fem Oscar-priser for sine roller, men vant aldri. Finney ble imidlertid tildelt en rekke andre priser.

Liv og virke

Bakgrunn
Finney var sønn av en bookmaker. Han gikk på Salford Grammar School og utdannet seg videre ved Royal Academy of Dramatic Art.

Teater
Han hadde sin scenedebut i 1958 med Birmingham Repertory Theatre. Til å begynne med spilte han bare Shakespeare-roller, men i 1960 hadde han suksess på Londonscenen som rebelsk ung mann i  Billy Liar.

Film
Han filmdebuterte i 1960 med Saturday Night and Sunday Morning regissert av Karel Reisz. Motspilleren Rachel Roberts vant en BAFTA for innsatsen i denne filmen, som var basert på Alan Sillitoes prisbelønte debutroman med samme tittel. En rekke roller i teaterstykker og filmer med manus av John Osborne og regissert av Tony Richardson, bidro også til at Albert Finney etablerte seg som en av Storbritannias fremste filmskuespillere av den yngre garde. 

Han spilte den alkoholiserte konsulen i Under vulkanen. Finney ble kalt «en ny Laurence Olivier». Han spilte hovedrollen som Winston Churchill i The Gathering Storm og vant en Emmy for beste skuespiller. Finney ble oscarnominert for sin rolletolkning som Hercule Poirot i Mord på Orientekspressen (1974). 

Sammen med skuespilleren Michael Medwin grunnla Finney filmproduksjonsselskapet Memorial Enterprises, som sto bak de egenregisserte filmene Charlie Bubbles, Gumshoe og Lindsay Andersons If.....

Ordener 
Finney takket nei til ordenen Commander av Order of the British Empire i 1980, og takket nei til å bli slått til ridder («knighthood») tjue år senere.

Ekteskap 
Finney var gift med Jane Wenham 1957–1961 og Anouk Aimée 1970–1978. I 2006 giftet han seg for tredje gang, med Pene Delmage.

Filmografi (utvalg) 
 2012 – Skyfall
 2007 – Jason Bournes ultimatum
 2005 – Corpse Bride
 2003 – Big Fish
 2000 – Erin Brockovich
 1990 – Miller's Crossing
 1981 – Wolfen
 1981 – Dødelig skjønnhet
 1974 – Mord på Orientekspressen
1977 – Annie
 
 1963 – Tom Jones
1960 – Saturday Night and Sunday Morning

Referanser

Eksterne lenker
  

Engelske skuespillere
Personer fra Salford